**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. június 13-ai** ülésére

Tárgy: Desseő Gyula utca súlykorlátozása

**Tisztelt Képviselő-testület!**

Településünkön több közlekedési probléma kapcsán megkerestük a Komárom-Esztergom Vármegyei Rendőr-főkapitányság Kisbéri Rendőrkapitányságát, akik válaszukat a mellékelt levélben foglalták össze. A bizottság a Szent János téri híd lezárása kapcsán felmerült közlekedési kérdés kapcsán hozott érdemi döntést, a másik két esetben (Véncserdűlő fekvőrendőr, általános iskolához gyalogátkelőhely) további vizsgálatokat kért.

A Szent János téri híd lezárásával a forgalom egy része a Desseő Gyula utcára terelődött át. A Rendőrkapitányság javasolja a híd megóvása érdekében 7,5 t-s súlykorlátozás és 40 km/h-s sebességkorlátozás bevezetését a teljes utca hosszában és ugyanezt a Deák Ferenc utcában is megismételni.

A Rendőrkapitányság szakvéleményét megvitatva javasoljuk a Desseő Gy. utca teljes hosszában a 7,5 t-s súlykorlátozás bevezetését „kivéve célforgalom” kiegészítő táblával. A sebességkorlátozást nem javasoljuk és a súly- és sebességkorlátozás Deák F. utcára történő kiterjesztését sem.

Javaslatunk alapján összesen 14 db táblára lesz szükség, melynek költsége a legutóbbi táblavásárlás alapján bruttó 35.500 ,- Ft. körülre várható egy tábla kiegészítő táblával, oszloppal és rögzítő bilincsekkel + a beton, amibe állítják.

Kérem Tisztelt Képviselő-testületet, hogy a javaslatunkat támogatni szíveskedjen és a Desseő Gy. utca teljes hosszára a 7,5 t-s súlykorlátozást „kivéve célforgalom” vezesse be.

Kisbér, 2025. június 10.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

elrendeli a Kisbér, Desseő Gyula utca teljes hosszában 7,5 t-s súlykorlátozás bevezetését „kivéve célforgalom” kiegészítő táblával.

**Határidő:** azonnal

**Felelős:** Csejtei Johanna mb. igazgató